**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 31.07.2019 г., ПРОТОКОЛ № 8**

 **ПО ТОЧКА ТРИНАДЕСЕТА**

**Предложение относно упълномощаване на представителя на Община Трявна в извънредно заседание на Общото събрание на акционерите на МБАЛ „Д-р Тота Венкова“ АД – гр. Габрово.**

**Вносител: ЗА Кмет на общината, съгласно Заповед № 165/28.03.2019 г.**

**Р Е Ш Е Н И Е № 119**

На основание чл. 21, ал.1, т. 23, ал. 2 от ЗМСМА, чл. 221, т. 4 от Търговския закон и във връзка с чл. 57, ал. 1, т. 7 и чл. 59 от Наредба за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна, приета с Решение №4/30.01.2013 г. на Общински съвет – Трявна, Общински съвет - Трявна

РЕШИ:

Упълномощава представителя на Община Трявна в Общо събрание на МБАЛ „Д-р Тота Венкова“ АД – гр. Габрово, д-р Звезделин Бъчваров, избран с Решение № 36 от 03.04.2017 г. на Общински съвет – Трявна, да гласува по точката от дневния ред на извънредното заседание на Общото събрание на акционерите, насрочено за 29 август 2019 г. или при липса на кворум за 13 септември 2019 г., както следва:

- По т. 1 от проекта за дневен ред: „Общото събрание на акционерите определя нов тригодишен мандат на настоящия съвет на директорите, считано от 30.08.2019 г. -„ЗА“.

2. В десетдневен срок от провеждане на извънредното заседание на Общото събрание на акционерите на МБАЛ „Д-р Тота Венкова“ АД – гр. Габрово д-р Звезделин Бъчваров, да представи на общинския съвет и кмета на общината отчет за участието в Общото събрание на акционерите, протокол от заседанието, както и всички материали, получени във връзка със заседанието.

Прието с поименно гласуване с 12 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**